काठमाडौं । नेपाली काँग्रेसका युवा नेता एवं सांसाद गगनकुमार थापाले १३ औं महाधिवेशनमा महामन्त्री पदका लागि उम्मेदवारी दिने घोषणा गरेसँगै अन्य आकांक्षीहरुको भने निदहराम भएको छ । विभिन्न माध्यामबाट गरिएको मत सर्वेक्षणले समेत प्यानललाई नभई सक्षम र योग्य ब्यक्तिलाई मत दिने आधार देखिएपछि युवाहरुबीच उम्मेदवारी दिने होड नै सुरुवात भएको छ । विशेषगरी १३ औं महाधिवेशनमा नेपाली काँग्रेसको नेतृत्वप्रति निराश कार्यकर्ताले युवा पुस्तालाई नेतृत्वमा पुर्‍याउन गुट–उपगुटलाई पन्छाउँदै युवाको साथ दिने देखिएपछि अनुभवी नेताहरुलाई भने छटपटी भएको हो ।
